Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 6/1999. (II. 1.) OM rendelethez
Paragraph Index: 557

5. A képzés főbb tanulmányi területei 5.1. A szociális ellátások jogi szabályozása A szociális ellátások fogalma. A nagy ellátórendszerek típusai, kialakulásuk, fejlődésük. A védett személyek köre. A társadalombiztosítás intézményrendszere. A társadalombiztosítási jogviszony jellegzetes vonásai. A társadalombiztosítások fajai. A munkavállalói és a társadalombiztosítási jogviszony sajátosságai. A társadalombiztosítási jog alapelvei, elhatárolása más jogágaktól. A társadalombiztosítási jogviszonyok kedvezményezettjei és a társadalombiztosítás irányítását, felügyeletét, valamint igazgatását végző szervek. A társadalombiztosítási ellátások fogalma és fajai, a felek jogai és kötelezettségei. A társadalombiztosítási jogviszony keletkezése, módosulása és megszűnése. 5.2. Betegségi, anyasági ellátások A betegségi és anyasági ellátások rendszere, a szabályozás módja. A táppénzre vonatkozó rendelkezések. A gyermekápolási táppénz rendszere. A gyermek gondozása címén járó ellátások rendszere. Terhességi, gyermekágyi segély. A gyermekgondozási díj és szabályai. Betegségi és anyasági ellátás iránti igény érvényesítése. A táppénz és az anyagi rehabilitáció (keresetkiegészítés) összefüggései. 5.3. Nyugellátások A nyugdíjrendszerünk kialakulása, fejlődése, a jelenlegi szabályozás jellemzői. A saját jogú és a hozzátartozói nyugellátások. Az öregségi nyugdíj általános feltételei. A rokkantsági nyugdíjra jogosultság feltételei. A szolgálati időről általában. Özvegyi nyugdíj, végkielégítés. Árvaellátásra jogosultság. A megváltozott munkaképességű dolgozók átmeneti és rendszeres szociális járadéka. Az igényérvényesítés. A szülői nyugdíj és a házastársi pótlék. 5.4. Az egészségügyi ellátások intézményrendszere és működése Az egészségügyi intézményrendszer szerkezete. A magyar társadalom epidemilógiai jellemzői. Kötelező egészségügyi biztosítás, a biztosítottak köre, az ellátások fajtái. A háziorvosi szolgálat működésének alapelvei. A járóbeteg és szakellátás rendszere, a fekvőbeteg-ellátás intézményei. A kiegészítő egészségügyi ellátások. Egészségügyi intézmények finanszírozása. 5.5. Baleseti ellátások, igényérvényesítés, jogorvoslati rendszer A felelősségi szabályok célja és tartalma. A visszafizetési és a megtérítési kötelezettség feltételei. A felróhatóság jogi alapja. A munkáltató megtérítési kötelezettségének bizonyos szabályai, feltételei. A szerződésen kívüli károkozásért fennálló társadalombiztosítási megtérítési igény jogalapja. A jogorvoslati rendszer általános funkciója és célja. A társadalombiztosítás speciális jogorvoslati rendszere. A rendes és a rendkívüli jogorvoslatok. 5.6. Szociális igazgatás A közigazgatási rendszer szerepe, helye a társadalom igazgatásában. A szociális igazgatás fontosabb intézményei, struktúrája, felépítése. Általános eljárási kérdések. Egyes szociális ellátások. 5.7. Érdekképviseletek szerepe a társadalombiztosítás működésében Az érdekképviseletek alapfunkciója, a pártokkal kialakított elvi viszonya, kapcsolata a Kormánnyal. Társadalombiztosítási önkormányzattá válásának főbb jellemzői. Az érdekképviseletek szerepe az önkormányzatú társadalombiztosítás kialakításában és működésében. 5.8. Gyermek- és ifjúságvédelem Iskolai szelekció és társadalmi rétegződés. Továbbtanulási aspirációk és esélyek. A pedagógusszerep néhány szociológiai jellemzői. Az egyenlőtlen esélyek és az iskola. Beruházás az emberi tőkébe. Az iskolareform gátjai — objektív nehézségek, érdek-összeütközések. 5.9. A szövetkezetek szociális tevékenységének sajátosságai Az új szövetkezeti formák jellemzői. A szövetkezetek társadalombiztosítással kapcsolatos feladatai, a biztosítottak köre, a szövetkezetek egyéb szociális tevékenységének új formái. 1999/7. szám 5.10. Alkotmánybíróság és közigazgatási bíráskodás társadalombiztosítási vonatkozásai Az Alkotmánybíróság és a közigazgatási bíráskodás szerepe, helye a magyar joggyakorlatban. Az Alkotmánybíróság társadalombiztosítást érintő fontosabb határozatai. A közigazgatási bíráskodás szerepe a társadalombiztosítás jogorvoslatrendszerében. 5.11. Munkajog A foglalkoztatáspolitika célja és eszközei. A foglalkoztatáspolitikát elősegítő jogi rendelkezések. A munkanélküliség okai, a munkanélküliséget segítő állami intézkedések. A bérpolitika célja, összefüggése a szociálpolitikával és a társadalombiztosítással. 5.12. Kiegészítő, magánbiztosítások rendszere A szociális biztonság (szociálpolitika), a társadalombiztosítás és a magánbiztosítás intézményrendszerének kapcsolata. A több forrásból táplálkozó (több lábon álló) nyugdíjrendszer értelmezése. Az önkéntes (magán-) biztosítás kiegészítő funkciója. A magánbiztosítók szerepe a betegbiztosítás rendszerében. 5.13. Nemzetgazdasági alapismeretek A különböző politikák összefüggésrendszere. A gazdaság és a szociálpolitika viszonya, a meghatározó gazdaságpolitikai és társadalompolitikai folyamatok. Társadalmi folyamatok és befolyásolási módjainak újfajta megközelítései. A szociálpolitika formálódása napjainkig, az átmeneti időszak kritikus pontjai. A jövedelemelosztás makroés mikroszintű összefüggései. A foglalkoztatás szociális összefüggései. A gazdasági és a szociális szférák közötti viszonyok. A szociálpolitika reformjának egyes megközelítései. A költségvetés és a lakosság kapcsolata. A társadalombiztosítás funkciói, szervezete, pénzügyi működése és rendszere. Az elosztási reform és a társadalombiztosítási reform kapcsolata. 5.14. A mai magyar társadalom szociológiája A szociológia és a társadalmi tervezés viszonya. A társadalompolitika értelmezései. A szociálpolitika ideológiai kontextusai. A központi újraelosztás és a társadalmi egyenlőtlenség. Anyagi, hatalmi, kulturális esélyegyenlőtlenségek. Társadalmi egyenlőtlenség és hiány. Egyenlőtlenségi szférák: lakás, jövedelem, iskolai információ. A társadalmi egyenlőtlenségi rendszer a nyolcvanas években (a depriváció lényege, okai, jellemzői, munkanélküliség és szegénység, szegénypolitika stb.). A társadalmi egyenlőtlenséget előidéző körülmények, tényezők. Társadalomfelfogások és társadalmi érdekcsoportok (technokraták, társadalmi reformerek, liberális gazdasági reformerek, konzervatívok). A redisztribúció, illetve a piac egyenlősítő szerepe. A privilégiumok áruvá váltása. Piaci rétegek. A társadalom integrációs zavarainak lehetséges alternatívái. 5.15. Szociálpszichológia Interakció az emberek között. A kommunikáció. Formális és informális kapcsolatok. A csoport (önsegítés). 5.16. Politológia Érdek, hatalom és a politika fogalma. Politikai hatalom gyakorlása. Politikai hatalom gyakorlásának alapmódjai. Politikai érdekfolyamatok jellemzői. Politikai döntési folyamatok néhány jellemzője. Politikai rendszer fogalma, elemei és funkciói. 5.17. Statisztika, demográfia A statisztikai módszerek szerepe a szociálpolitikában. Népesedéspolitika szociálpolitikai fogalma, köre és változásai az elmúlt negyven évben. A népesedési helyzetet befolyásoló tényezők. Az állami befolyásolás lehetőségei, eszközrendszere. A nyugdíjasok objektív és szubjektív helyzete. A pályakezdő fiatalok helyzete, annak determináltsága — állami feladatok. Munkajövedelem — társadalmi jövedelem. Egészségügyi intézményrendszer, annak történelmi és nemzetközi összefüggései. 5.18. Társadalombiztosítási vonatkozású polgári jogi alapismeretek Bevezetés a társaságok jogi szabályozásába. A biztosítási kötelezettség alá eső nevesített polgári jogi szerződések. A harmadik személy által okozott károk megtérítése. 5.19. Alkotmányjogi ismeretek Az alkotmány fogalma. A magyar alkotmányjog helye a modern alkotmányos rendszerben. Társadalmi rendszerünk alkotmányos elvei. A közvetlen és a közvetett hatalomgyakorlás formái. Az Országgyűlés, a Kormány, a köztársasági elnök, az igazságszolgáltatás szervei, az Alkotmánybíróság, a helyi önkormányzatok. Az alapvető jogok alkotmányos biztosítékai. 5.20. Menedzsment és informatika a társadalombiztosításban Informatikai alapismeretek. Az adatkezelés és feldolgozás módszerei. Hálózatok és működtetésük alapkérdései. 5.21. Biztosításmatematika A biztosításmatematika alapfogalma. Kamatszámítások, diszkontálás, permutációk és egyéb, a biztosításmatematikában gyakrabban alkalmazott számítási eljárások. A zárt és a nyitott biztosítási közösségek kezelésére alkalmazott matematikai módszerek.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes